text: Heysthugni: Graskarpynt úr tógvi og kanel
text: #000001
text: Eg elski at pynta til allar árstíðir, men heystið er ivaleyst tann árstíðin mær dámar best og tí eri eg so smátt byrjað at gera meira og meira burtur úr hesi árstíð. Í Danmark og aðrastaðni er graslendi um at bresta av flottum og fagurlittum graskarum og eg haldi tey eru so flott. Eg havi longu fylt trappuna vid alskins sløgum og litaðum graskarum, men eg ynskti eisini at gera okkurt annað. Av tí eg átti so nógvar tógvrestur sum eg ynskti at fáa nýttar, fann eg mær eina heklinál og vitaði um ikki eg kundi skapað nakað, sum ikki var ov umfatandi og sum eg skjótt kundi leggja frá mær, um onkur av børnunum tørvaði meg.
text: #000002
text: Eg haldi eisini at tað ávirkar mína sálarheilsu jaliga, við at vera kreativ í hesi árstíð, har tad verður skjótari myrkt og tað er tættari ímillum teir vátu og ruskuttu dagarnir.
text: #000003
text: Uppskriftin er einkul og løtt. Alt tógv kann nýtast og allar støddir á heklinálum.
text: #000004
text: Jú størri nál og tjykkri tógv tú hevur, jú skjótari gongur. So um tú ert sum eg, so leggur tú út við eini nál sum er millum nr. 6 og 8, men sjálvandi eisini alt eftir hvat tógv, tú hevur funnið tær. Eg havi brúkt ymiskt, men tad mesta er Navia duo, lagt dupult og so eina mohair rest saman vid, fyri at geva graskarinum eina ráða útsjónd.
text: #000005
text: Tað sum er deiligt við hesari uppskriftini er, at tað onki ger, um tú missur talið, ella ger eitt mistak. Tað verður ikki lagt merkið til og ger teg bara lidna.
text: #000006
text: Byrja við at gera ein ring (sí mynd nr. 1)Ger síðani 7 fastmaskur í ringin (sí mynd nr. 2)Stramma saman (sí mynd nr. 3)Hekla síðani 2 fastmaskur í hvørja masku í næsta umfari, so tú til endan hevur 14 maskurHekla síðani aftur 2 maskur í hvørja masku so tú til endan hevur 28 maskirEftirfylgjandi heklar tú 2 fastmaskur í hvørja triðju masku og tað forsetir tú við inntil tú sjálv heldur at graskarið er blivið nóg vítt. Eg plagi at gera 4 umfør (sí mynd nr. 4).Fyri at fáa ein penan form heklar tú fastmaskur í 4 umfør, ella alt eftir hvussu høgt tú ynskir graskari skal verða.Aftaná tað byrjar tú at taka av triðju hvørjari masku og hetta heldur áfram inntil tú hevur eitt lítið hol eftir.So fyllir tú skapið við fyllu. Tað kann t.d. vera frá einari gamlari bamsu, pútu ella keypta fyllu.Fyri at geva graskarinum tann pena formin skalt tú petta fylluna sundur og trýsta hana í. Um tú bara tekur ein klump og trýstur hann í kann tad vera torført at fáa eitt pent og einstátta úrslit. Ikki proppfylla figurin tí so hvørva tey natúrligu fallini, sum síggjast á myndunum.Tá tú hevur koyrt fylluna í, heldur tú áfram, til holið er burtur.Fest tráðin og klipp av.
text: #000007
text: Sum tad síðsta skalt tú festa eina lítla kanel stong vid lími niður í miðjuna.Eg brúki límpistól, men annað lím riggar eisini ivaleyst.
text: #000008
text: Nú ert tú liðug og hevur eitt heim í angar av kanel 😉
text: #000009